সরকারি ইউনানী ও আয়ুর্বেদিক মেডিকেল কলেজ ও হাসপাতাল বাংলাদেশের প্রথম উচ্চতর(স্নাতক) ইউনানি এবং আয়ুর্বেদিক চিকিৎসা শিক্ষাপ্রতিষ্ঠান। এই মেডিকেল কলেজটি ঢাকা বিশ্ববিদ্যালয়ের মেডিসিন অনুষদ অধিভুক্ত একটি শিক্ষাপ্রতিষ্ঠান।  যেহেতু এই মেডিকেল কলেজটি ঢাকা বিশ্ববিদ্যালয়ের মেডিসিন অনুষদের একটি অংশ, তাই প্রতি বছর এই মেডিকেল কলেজের শিক্ষার্থীরা ঢাকা বিশ্ববিদ্যালয়ের পেশাগত পরীক্ষায় অংশগ্রহণ করে এবং হামদর্দ ইনস্টিটিউট অফ ইউনানী অ্যান্ড আয়ুর্বেদিক মেডিসিনের সাথে প্রতিযোগিতা করে।  তাছাড়া, ঢাকা মেডিকেল কলেজ, স্যার সলিমুল্লাহ মেডিকেল কলেজ এবং রাজধানীর আরও অনেক নামকরা মেডিকেল কলেজের শিক্ষকরা এই শিক্ষার্থীদের লিখিত ও মৌখিক পরীক্ষা পরিচালনা করে থাকেন। প্রতি বছর এই মেডিকেলের শিক্ষার্থীরা ঈর্ষনীয় ফলাফল অর্জন করছে।  বাংলাদেশ সরকার সঠিক পরিকল্পনার মাধ্যমে, এই মেডিকেল কলেজের শিক্ষার্থীদের কাজে লাগিয়ে কম খরচে, পার্শ্বপ্রতিক্রিয়াবিহীন ইউনানী ও আয়ুর্বেদিক চিকিৎসা এবং ঔষধকে সমাজের সকল স্তরের মানুষের কাছে গ্রহণযোগ্য করে তুলতে পারে।  এই পদক্ষেপ দেশের চিকিৎসা খাতে ইতিবাচক পরিবর্তন আনবে।   অবস্থান  বাংলাদেশের ঢাকায় মিরপুরে সরকারি ইউনানী ও আয়ুর্বেদিক মেডিকেল কলেজটি অবস্থিত ।   ইতিহাস  এই মেডিকেল কলেজটি ঢাকা বিশ্ববিদ্যালয়ের মেডিসিন অনুষদের অধিভুক্ত একটি শিক্ষাপ্রতিষ্ঠান। ১০ মার্চ ১৯৮৯ সালে প্রতিষ্ঠিত হয়।   অবকাঠামো  সরকারি ইউনানী ও আয়ুর্বেদিক মেডিকেল কলেজে ইউনানী ও আয়ুর্বেদিক বিভাগের জন্য রয়েছে ২৫টি করে মোট ৫০টি আসন। একাডেমিক শিক্ষা পাঁচ বছর ও ইন্টার্নশিপ এক বছর। ছাত্রছাত্রীদের জন্য পৃথক পৃথক আবাসিক হলের সুবিধা রয়েছে।   অনুষদ, বিভাগ ও বিষয়  কলেজটি সরকারি ইউনানী ও আয়ুর্বেদিক মেডিকেল, ইউনানী ও আয়ুর্বেদিক কলেজ, আয়ুর্বেদিক কলেজ প্রভৃতি নামেও পরিচিত । এখানে দুটি কোর্স পরিচালনা করা হয়। কোর্স দুটি হলো: (ক) ব্যাচেলর অফ ইউনানি মেডিসিন এন্ড সার্জারী (বিইউএমএস) এবং (খ) ব্যাচেলর অফ আয়ুর্বেদিক মেডিসিন এন্ড সার্জারী (বিএএমএস)। এই কোর্স দুটি ঢাকা বিশ্ববিদ্যালয়ের মেডিসিন অনুষদ কর্তৃক নিয়ন্ত্রিত। কোর্সের মেয়াদ ৬ বছর।  যেসকল বিষয় পড়ানো হয়:  Anatomy  Physiology  Biochemistry  Basic Principles of Unani and Ayurveda  Pharmacology & Pharmacognosy  Pathology & Microbiology  Pharmacy & Pharmaceutics  Community Medicine  Forensic Medicine & Toxicology  Medicine & allied subjects  Obstetrics & Gynaecology  Paediatrics  Surgery  EENT   সুযোগ-সুবিধা  কলেজ ভবনের লাইব্রেরিটি ৪র্থ তলায় অবস্থিত। লাইব্রেরিটি শীতাতপ নিয়ন্ত্রিত। এখানে কোর্স সংশ্লিস্ট বই পুস্তক রয়েছে। লাইব্রেরীতে বসে পড়ার প্রয়োজনীয় সংখ্যক চেয়ার-টেবিল রয়েছে। লাইব্রেরী কার্ডের মাধ্যমে বই বাসায় নিয়ে যাওয়া যায়। তবে নির্ধারিত দিন পর ফেরত দিতে হয়। এছাড়াও এখানে রয়েছে নিজস্ব এনাটমী মিউজিয়াম, প্যাথলজি প্র্যাকটিক্যাল ল্যাব, ইউনানি ল্যাব, আয়ুর্বেদ ল্যাব ও মিউজিয়াম, একাধিক ও সমৃদ্ধ  ঔষুধি বাগান, কম্পিউটার ল্যাব,ওষুধের মাননিয়ন্ত্রনকারী QC HPLC সহ আধুনিক ল্যাব,  সইআমেক বিতর্ক ক্লাব, অডিটোরিয়াম, ইনডোর গ্যামস, কেন্দ্রীয় ছাত্র সংসদ, কেন্দ্রীয় মসজিদ, কলেজ সংশ্লিষ্ট হাসপাতাল, একটি ছাত্রাবাস, একটি ছাত্রীনিবাস, ঔষুধ প্রস্তুতাগার,  স্টাফ কোয়ার্টার প্রভৃতি ।   আরও দেখুন    ঢাকা বিশ্ববিদ্যালয়  জাহাঙ্গীরনগর বিশ্ববিদ্যালয়  রাজশাহী বিশ্ববিদ্যালয়   তথ্যসূত্র    বহিঃসংযোগ    অফিসিয়াল ওয়েবসাইট   স্বাস্থ্য অধিদপ্তর  বিষয়শ্রেণী:১৯৮৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ঢাকার হাসপাতাল বিষয়শ্রেণী:ঢাকার বিশ্ববিদ্যালয় ও মহাবিদ্যালয় বিষয়শ্রেণী:১৯৮৯-এ বাংলাদেশে প্রতিষ্ঠিত বিষয়শ্রেণী:বাংলাদেশের মেডিকেল কলেজ